Vești din Italia despre viitorul lui Dennis Man: "El asta vrea"
Fotbalistul traversează un sezon de vis în echipamentul celor de la Parma.
Cotat în prezent la cinci milioane de euro, potrivit site-urilor de specialitate, Dennis Man a fost achiziționat în ianuarie 2021 de Parma pentru 11 milioane de euro, de la FCSB.
După trei ani petrecuți în Italia, internaționalul român pare că s-a acomodat și în actuala stagiune s-a întrecut pe sine: 11 goluri și cinci pase decisive și-a trecut în CV Dennis Man în Serie B.
Vești din Italia despre viitorul lui Dennis Man: "El asta vrea"
Polo Dattola, un colaborator al lui Ioan Becali, agentul lui Dennis Man, a vorbit despre internaționalul român și a menționat că fotbalistul vrea să evolueze în primul eșalon al Italiei.
"Să vorbim despre alte echipe în momentul de față ar fi o lipsă de respect față de Parma, care a investit în el și a crezut în el. E încă prematur, dar vrea cu siguranță să-și încerce cartea în Serie A", a spus Polo Dattola, potrivit parmalive.com.
Cifrele lui Dennis Man
Dennis Man a fost legitimat de-a lungul carierei sale fotbalistice la echipe precum Vladimirescu, Atletico Arad, UTA Arad U19, UTA BD, FCSB și Parma.
Cele mai multe apariții le-a bifat la gruparea roș-albastră, 146, unde a reușit să marcheze 49 de goluri și să paseze decisiv în nu mai puțin de 29 de situații diferite.
La Parma, Dennis Man a fost prezent în 102 partide, și-a trecut în cont 24 de reușite și a oferit 11 assist-uri, în peste 6000 de minute petrecute în echipamentul clubului.
Urmăriți SPORT.RO și pe Google News